'फटी जींस' पर घिरे तीरथ सिंह रावत, महिला नेता बोलीं- CM साहब जब आपको देखा तो...
उत्तराखंड के नए मुख्यमंत्री तीरथ सिंह रावत ने महिलाओं के पहनावे को लेकर जो बयान दिया है, उसपर अब विवाद बढ़ गया है।
नई दिल्ली: उत्तराखंड के नए मुख्यमंत्री तीरथ सिंह रावत ने महिलाओं के पहनावे को लेकर जो बयान दिया है, उसपर अब विवाद बढ़ गया है। उनके इस बयान पर सोशल मीडिया पर बहस छिड़ गई है। लोगों की प्रतिक्रियाओं का भी अंबार लग गया है। तृणमूल कांग्रेस की सांसद महुआ मोइत्रा ने तीरथ सिंह रावत को घेरा है।टीएमसी सांसद महुआ मोइत्रा ने ट्विटर पर लिखा, ''उत्तराखंड CM कहते हैं, जब नीचे देखा तो गम बूट थे और ऊपर देखा तो... एनजीओ चलाती हो और घुटने फटे दिखते हैं?'' सीएम साहब जब आपको देखा तो ऊपर-नीचे-आगे-पीछे हमें सिर्फ बेशर्म-बेहूदा आदमी दिखता है। उन्होंने आगे लिखा है, ''राज्य चलाते हो और दिमाग फटे दिखते हैं।''आपको बता दें कि तीरथ सिंह रावत हाल ही में उत्तराखंड के मुख्यमंत्री बने हैं। उनका कल ही एक बयान सामने आया था जिसमें वह महिलाओं के फटी जींस पहनने को लेकर टिप्पणी कर रहे थे और कह रहे थे कि ये कैसे संस्कार हैं।'' कई राजनीतिक दलों के नेताओं ने भी तीरथ सिंह रावत के इस बयान की निंदा की है। उनके इस बयान के बाद सोशल मीडिया पर एक बड़ी बहस छिड़ी थी। सीएम के बयान के विरोध में सोशल मीडिया पर एक नया हैशटेग चल रहा है #RippedJeansTwitter